বাংলাদেশে ফের হিন্দুহত্যা! ন্যায়বিচারের দাবি স্ত্রী’র

ওয়েব ডেস্ক : বাংলাদেশে (Bangladesh) ফের নির্যাতনের বলি হলেন এখ হিন্দু (Hindu) ব্যক্তি। দীপু দাসের পর এবার মৃত্যু হল খোকন দাস নামে এক হিন্দুর। তাঁকে কিছুদিন আগে পুড়িয়ে মারার চেষ্টা করা হয়েছিল বলে বলে খবর। সেই সময় প্রাণে বাঁচতে পুকুরে ঝাঁপ দিয়েছিলেন তিনি। সেই সময় প্রাণে রক্ষা পেলেও গুরুতর আহত হয়েছিলেন ওই হিন্দু যুবক। তবে শনিবার মৃত্যু (Death) হল তাঁর। এই ঘটনার পর ফের বাংলাদেশে হিন্দুদের নিরাপত্তা নিয়ে প্রশ্ন উঠে গিয়েছে।

জানা গিয়েছে, বছর পঞ্চাশের খোকন দাস বাড়ি ফিরছিলেন। সেই সময় তাঁর উপর কট্টরপন্থী উন্মত্ত দুষ্কৃতীরা হামলা করে বলে অভিযোগ। অস্ত্র দিয়ে আঘাত করার পাশাপাশি পুড়িয়ে মারার চেষ্টা করা হয় বলে অভিযোগ। সেই সময় তিনি প্রাণে বাঁচতে পুকুরে ঝাঁপ দিয়েছিলেন। সেই সময় রক্ষা পেলেও গুরুতর আহত হয়েছিলেন তিনি। এর পরেই আজ মৃত্যু হল তাঁর। এ নিয়ে বাংলাদেশে (Bangladesh) হিন্দুদের উপর ঘটল চতুর্থ আক্রমণের ঘটনা। এই ঘটনায় ন্যায়বিচারের দাবি জানিয়েছেন খোকন দাসের স্ত্রী।

আরও খবর : পরপর বিস্ফোরণে কেঁপে উঠল ভেনেজুয়েলার রাজধানী!

এর আগে গত ২৪ ডিসেম্বর বাংলাদেশে ২৯ বছর বয়সী যুবক অমৃত মণ্ডলকে খুনের অভিযোগ উঠেছিল বেশ কিছু দুষ্কৃতীদের বিরুদ্ধে। এর আগে ১৮ ডিসেম্বর ময়মনসিংহের ভালুকা উপজেলায় দীপুচন্দ্র দাসের উপর নির্মম অত্যাচার করে খুন করা হয়েছিল। তার পরে তাঁকে ঝুলিয়ে গায়ে আগুন দিয়ে দেওয়া হয়। এই সব ঘটনার পরেই আবার আরও এক ঘটনার খবর সামনে এল।

প্রসঙ্গত, মহম্মদ ইউনুসের (Muhammad Yunus) নেতৃত্বাধীন অন্তর্বর্তীকালীন সরকারের আমলেই বাংলাদেশে (Bangladesh) হিন্দুদের উপর আক্রমণের ঘটনা বাড়ছে। যা নিয়ে ভারতের তরফে বার বার প্রতিবাদ জানানো হয়েছে। এমনকি সংখ্যালঘুদের নিরাপত্তা নিয়েও বিবৃতি দেওয়া হয়েছিল। তবে দীপু হত্যাকাণ্ডকে বিচ্ছিন্ন ঘটনা হিসাবে উল্লেখ করা হয়েছিল ইউনূস প্রশাসনের তরফে। সঙ্গে দাবি করা হয়েছিল, বাংলাদেশে হিন্দুরা ভালোই রয়েছে। তার পর আবার একই ধরণের ঘটনা সে দেশের অন্তর্বর্তীকালীন সরকারের দাবিকে ভিত্তিহীন বলে প্রমাণিত করছে।